སྤྲོ་སེམས་འཁོལ་བའི་ཐལ་མོའི་རྡེབ་སྒྲའི་ཁྲོད་ཞི་ཅིན་ཕིང་གིས་གསུང་བཤད་གལ་ཆེན་གནང་ཞིང་།ཁོང་གིས་མར་ཁེ་སི་ནི་འཛམ་གླིང་ཡོངས་ཀྱི་འབྱོར་མེད་གྲལ་རིམ་དང་ངལ་རྩོལ་མི་དམངས་ཀྱི་གསར་བརྗེའི་སློབ་དཔོན་དང་།མར་ཁེ་སི་རིང་ལུགས་ཀྱི་གསར་གཏོད་གནང་མཁན་གཙོ་བོ།མར་ཁེ་སི་རིང་ལུགས་སྲིད་ཏང་གི་སྲོལ་གཏོད་པ་དང་རྒྱལ་སྤྱིའི་གུང་ཁྲན་རིང་ལུགས་ཀྱི་གསར་གཏོད་པ།ཉེ་རབས་ཚུན་དུ་རླབས་ཆེ་ཤོས་ཀྱི་བསམ་བློ་མཁས་ཅན་བཅས་རེད།མར་ཁེ་སིའི་སྐུ་ཚེ་ཧྲིལ་པོ་ནི་བླ་ན་མེད་པའི་ཕུགས་བསམ་སེམས་ལ་བཅངས་པ་དང་མིའི་རིགས་ཀྱི་བཅིངས་འགྲོལ་ལ་འབད་འཐབ་ལྷོད་མེད་གནང་བའི་སྐུ་ཚེ་དང་།དཀའ་ཉེན་ལ་མི་སྐྲག་པ་དང་བདེན་དོན་བརྩོན་ལེན་བྱ་ཆེད་བསམ་བློའི་ཡང་རྩེར་འཛེགས་པའི་སྐུ་ཚེ།འཛམ་གླིང་རྙིང་པ་མགོ་རྟིང་སློག་པ་དང་འཛམ་གླིང་གསར་པ་འཛུགས་ཆེད་འཐབ་འཛིང་ལྷོད་མེད་གནང་བའི་སྐུ་ཚེ་ཧྲིལ་པོ་ཞིག་རེད་ཅེས་གསུངས།